**สรุปการประชุมทิศทางการวิจัย งานบริการวิชาการ งานวิชาการ**

**เพื่ออุตสาหกรรมการบริการและการท่องเที่ยว**

**วันอาทิตย์ที่ 27 กันยายน 2558 เวลา 15.00-21.00 น.**

**ณ โรงแรม Indigo Pearl Phuket จังหวัดภูเก็ต**

**ผู้มาประชุม**

1. รองศาสตราจารย์ ดร. ปรารถนา กาลเนาวกุล คณบดีคณะการบริการและการท่องเที่ยว
2. คุณวิจิตร ณ ระนอง
3. ดร. พรพิษณุ พรหมศิวะพัลลภ รองคณบดีฝ่ายวิชาการและวิเทศสัมพันธ์
4. ดร. ตติยาพร จารุมณีรัตน์ รองคณบดีฝ่ายบริหารและวิจัย
5. ผศ.รุ้งศิรินทร์  จันทร์หอม ผู้ช่วยคณบดีฝ่ายกิจการพิเศษ
6. นางสาวกันญารัตณ์ รัญจุล นางสาวณัฐวรรณ ขาวแก้ว

**ผู้ไม่มาประชุม**

**เริ่มประชุมเวลา 15.00 น.**

### ประเด็นสำคัญ สามารถสรุปได้ดังนี้

1. โรงแรม Indigo Pearl ยินดีให้ความช่วยเหลือด้านที่พัก หากคณะฯ เชิญวิทยากรที่มีชื่อเสียงมาให้ความรู้แก่บุคลากรของคณะฯ และโรงแรม ระยะเวลาประมาณ 2-3 วัน
2. ด้านการวิจัยของคณะฯ และนักศึกษา

* หัวข้อในการทำวิจัยควรตอบโจทย์ หรือสามารถนำผลที่ได้มาใช้ในอุตสาหกรรมการบริการและการท่องเที่ยวให้มากที่สุด
* ควรเน้นงานวิจัยที่ศึกษาความโดดเด่นของภาคใต้ เช่น ทรัพยากรทางธรรมชาติ ยางพารา สิ่งใดที่ควรจะพัฒนาหรือสามารถพัฒนาได้ เพื่อนำไปสู่การทำผลงานวิจัย และคิดหนทางในการพัฒนาต่อยอดให้เกิดความยั่งยืน
* ศึกษาทำวิจัยในด้านบวกและด้านลบ แนวโน้วที่จะเกิดขึ้นในอนาคตกับอุตสาหกรรมการบริการและการท่องเที่ยวของจังหวัดภูเก็ต

1. โครงการพัฒนาฐานข้อมูลเพื่ออุตสาหกรรมการบริการและการท่องเที่ยวของจังหวัดภูเก็ต ควรเน้นศึกษาด้านต่างๆ เช่น

* สัมภาษณ์ผู้ที่ยังไม่เคยเดินทางมาจังหวัดภูเก็ต เพื่อสอบถามในประเด็นต่างๆ เช่น สาเหตุที่ทำให้เลือกเดินทางมาท่องเที่ยว ณ จังหวัด แหล่งข้อมูลข่าวสาร สิ่งดึงดูดใจทางการท่องเที่ยวของจังหวัดภูเก็ต เพื่อนำผลที่ได้ไปใช้ในด้านการประชาสัมพันธ์และการตลาด
* สัมภาษณ์ผู้ที่เคยมาท่องเที่ยวในภูเก็ตและกำลังจะเดินทางกลับ เช่น ข้อดีและข้อควรพัฒนา แนวโน้มพฤติกรรมในอนาคตของนักท่องเที่ยว
* นำผลที่ได้จากการสอบถามไปทำดัชนีความเชื่อมั่น และส่งข้อมูลสรุปให้ผู้ประกอบการหรือผู้ที่เกี่ยวข้องเพื่อนำไปใช้ให้เกิดประโยชน์สูงสูด โดยจะทำแบบสอบถามนักท่องเที่ยวทุกปี
* ควรศึกษาแบ่งตามกลุ่มนักท่องเที่ยวหลักของจังหวัดภูเก็ต รวมทั้งศึกษาเปรียบเทียบกลุ่มนักท่องเที่ยวชาวจีน กลุ่มเอเชียอื่นๆ และกลุ่มยุโรป

1. การบริการวิชาการ

* เห็นว่ามีความจำเป็นเนื่องจากในปัจจุบันอุตสาหกรรมการบริการยังขาดบุคลากรหรือพนักงานที่มีความรู้ความสามาถ
* ควรเป็นหลักสูตรเข้มข้นและใช้ระยะเวลาไม่เกิน 2 เดือน
* เน้นเฉพาะผู้ที่ไม่เคยผ่านงานด้านการบริการมาก่อน เมื่อเรียนจนจบหลักสูตรแล้วสามารถมาทำงานในโรงแรมได้ทันที
* สอนเนื้อหาที่สามารถนำมาใช้ได้จริงในการทำงาน เน้นการฝึกปฏิบัติเป็นหลักและเสริมความรู้ด้วยภาคทฤษฎี
* สามารถติดต่อโรงแรม Sheraton หรือสถาบัน TAFE ประเทศออสเตรเลียเพื่อสอบถามเกี่ยวกับหลักสูตรระยะสั้น

ปิดประชุมเวลา 21.00 น.

(นางสาวณัฐวรรณ ขาวแก้ว) (ดร. ตติยาพร จารุมณีรัตน์)

ผู้บันทึกรายงานการประชุม ผู้ตรวจรายงานการประชุม